әл-Фараби атындағы ҚазҰУ

ЖОО-ға дейінгі білім беру факультетінің

1. топ тыңдаушысы Бейбіт Әбдіхалел

Жетекшісі: Ж.Б.Саткенова

**Сын есімнің шырайлары**

Кіріспе: Сын есімнің шырайлары – сын есімнің біртектес сапалық сынның бір-бірінен айырмашылығын анықтайтын категориясы. Шырай категориясы әр түрлі сапаны емес, керісінше, ұқсас заттардың біркелкі сындық, сандық, сапалық дәрежесін салыстыруға қызмет етеді. Шырай жұрнақтары қатыстық сын есімдердің бәріне бірдей жалғана бермейді (түскі мезгіл немесе шоқпардай кекілі бар қамыс құлақ дегендегі қатыстық сын есімдер шырай категориясын қабылдамайды), олар заттанған сөздерге (баларақ), кейбір модаль сөздерге (көбірек, азырақ), үстеулерге (ілгерірек, өте кейін) жалғанады.  
  
Ғылыми еңбектерде шырай түрлері түрліше беріліп жүр: мектеп оқулықтарында 3 (жай, салыстырмалы, күшейтпелі), ал жоғары оқу орны оқулықтарында 4 түрі (асырмалы) беріледі. Бұлайша жіктеу олардың мағыналық реңктеріне байланысты: аппақ пен керемет ақ немесе тым аппақ деп айту оның ерекше аппақтығын білдіру, бір ғана түстің түрлі дәрежесі мен сапасын жеткізу мақсатынан туындаған.  
  
Сын есімнің шырайларын түрлері  
  
Жай шырай шырай түрлерінің бəріне негіз болады, оның арнайы грамматикалық көрсеткіштері, қосымшалары жоқ. Мысалы, ол ауаның тазалығын, дүниенің кеңдігін, адамның жомарттығын ешқандай салыстырусыз білдіреді.  
Салыстырмалы шырай аналит. тәсілмен жасалады, заттың ұқсас сапаларының артық я кемдігін -рақ, -рек, -ырақ, -ірек; -лау, -леу, -дау, -деу, -тау, -теу; -ғыл, -ғылт, -ғылтым, -шыл, -шылтым; -аң, -ғыш, -гіш, т.б. жұрнақтар арқылы салыстыра көрсетеді.  
Күшейтпелі шырайды Төлеуов аналитикалық және синтетмкалық жолмен жасалады десе, Ысқақов осы екі тәсілді шырайдың екі түріне бөліп тастайды, яғни күшейтпелі буын күшейтпелі шырайды, ал күшейткіш үстеулер асырмалы шырайды жасайды деп есептейді. Күшейтпелі шырайдың негізгі көрсеткіші күшейтпелі буынның тіркесуі болып табылады, ол сын есімнің бастапқы буынының қысқарып, оған -п дыбысының жалғануы арқылы жасалады. Мысалы, қып-қызыл, үп-үлкен.  
Асырмалы шырай сын есімге өте, тым, аса, әбден, орасан, нағыз, нақ, шымқай күшейткіш үстеулерінің тіркесуінен жасалады: тым үлкен, аса бай.  
Кейде шырайлар аралас қолданылып, бірінің үстіне бірі жалғана береді. Мысалы: тым қызылдау, үлкеніректеу. Кейбір зерттеушілер шырай категориясының лексика-грамматмкалық екі түрін ғана (салыстырмалы, күшейтпелі) атайды.

Қорытынды

Сын есімнің шырайлары атты мақаламды қорытындылай келсем, қазірге таңда шырайлардың екі түрі кеңінен қарастырылып келеді, олар салыстырмалы және күшейтпелі шырайлар, шырайлар заттардың арасындағы сапалық ерекшелікті білдіру үшін сын есімге шырай жалғану арқылы қолданылып жасалады.

Мысалы:

1. Салыстырмалы шырай: Заттың сындық белгісінің бірінен екіншісі артық не кемдігін салыстырушы шырай, жасалу жолы:
2. -Ырақ, - ірек, -рақ, -рек: көбірек, қаттырақ, әдемірек, биігірек.
3. -Лау, -леу, -дау, -деу,-тау, -теу: аласалау, биіктеу, сұйықтау.
4. -Аң, -қай,- ша, -ше: бозаң, қоңырқай, балаша т.б
5. -Ғыш, -ілдір: сарғыш, көгілдір.
6. -Ғыл, -қыл, -ғылт, -қылт, -ғылтым, -қылтым, -шыл, -шіл: сарғылт, ақшыл, ақшылтым.

Менің көйлегім Айжанның көйлегіне қарағанда әдемірек. Осы сөйлемде әдемірек бұл салыстырмалы шырай.

Ақшыл гүлді көйлегін киіп, Анна қайда бет алды екен?! Бұл жерде ақшыл дегеніміз салыстырмалы шырай.

1. Заттың сындық белгісінің бірі екеншісенен өте артық немесе өте кем екендігін білдіретін шырай түрін күшейтпелі шырай деп атаймыз, жасалу жолы:
2. Күшейткіш буынның қосарлану арқылы; қып-қызыл, үп-үлкен, сап-сары, біп-биік, ұп-ұзын, ап-аласа, жап-жасыл, сап-сары, тап-тар, қап-қараңғы, сап-салқын, ып-ыстық.
3. Өте, аса, тым, ең, тіпті, орасан, т.б күшейткіш сөздердің сын есемдермен тіркесу арқылы: тым кішкентай, ең кішкентай, өте қымбат, аса ауыр, өте жақсы, ең әдемі т.б.

Тым алыс жолдан шаршап келгенге ма, біраз үнсіз отырды. Тым-күшейтпелі шырай.

Жотаны жағалай сап-сары, қып-қызыл гүлдер жайқалып өсіпті. Сап-сары, қып-қызыл күшейтпелі шырай.

**Пайдаланылған әдебиеттер тізімі:**

1. Аханов К. Тіл білімінің негіздері. – Алматы: Санат, 2003. – 387 б. б.
2. Байтұрсынұлы А. Тіл тағылымы. – Алматы: Ана тілі,1992. – 446 б.
3. Жұбанов   Қ.   Қазақ   тілі   жөніндегі   зерттеулер.   –   Алматы: Ғылым, 1999. -- 482 б.